भाजपा अध्यक्ष ने कहा कि कनकदास की तपोभूमि और कर्मभूमि में आकर मैं अपने-आप को धन्य समझ रहा हूँ। उन्होंने कहा कि कर्नाटक चुनाव का बिगुल बज चुका है और राज्य की जनता को यह तय करना है कि महान कर्नाटक के भविष्य की बागडोर किसके हाथ में होगी। उन्होंने कहा कि जहां एक ओर श्री येदुरप्पा जी के कर्मठ नेतृत्व में किसान, गरीब, दलित और ओबीसी समुदाय के लोगों के लिए अहर्निश काम करने वाली भाजपा सरकार है तो वहीं दूसरी ओर वोटबैंक और तुष्टीकरण की राजनीति कर समाज को बांटने वाली कांग्रेस की सिद्धारमैया सरकार। उन्होंने कहा कि कर्नाटक की जनता के सामने एक ओर तो प्रधानमंत्री श्री नरेन्द्र मोदी के नेतृत्व में सबका साथ, सबका विकास के सहारे देश को विकास के पथ पर अग्रसर करने वाली भारतीय जनता पार्टी की सरकार है तो दूसरी ओर समाज में झगड़ा करवा कर अंग्रेजों की तरह ‘फूट डालो और शासन करो’ की नीति पर काम करने वाली कांग्रेस पार्टी। उन्होंने कहा कि अब कर्नाटक की जनता को तय करना है कि उन्हें किसको चुनना है।